Foto: Sterwende vrou wou haar perd groetSheila Marsh en haar perd, Bronwen, geniet ‘n paar laaste oomblikke saam Foto: BBC ŉ Kankerpasiënt het die geleentheid gehad om van haar perd afskeid te neem net voordat sy gesterf het. Personeellede by die Royal Albert Edward-hospitaal in Lancashire in Engeland, het gereël dat Sheila Marsh (77) se laaste wens vervul word, berig BBC News Manchester. Hulle het vroeër die maand gereël dat twee van haar perde haar buite die hospitaal kom groet. ‘n Foto van die afskeid het opslae gemaak op sosiale media en die oorspronklike plasing van die foto is meer as 275 000 keer op Facebook gedeel en meer as 810 000 mense het aangedui dat hulle van die foto hou. Weens die kanker kon Sheila nie meer behoorlik praat nie, maar sy het haar gunstelingperd, Bronwen, nader geroep en die perd het haar teer aan haar wang geraak. Sheila is vroeg die volgende oggend oorlede. Dié ouma van Wigan het ses perde, drie honde, drie katte en nog diere gehad. Klik hier om meer te lees.